Správa zo zahraničnej pracovnej cesty 

1.	Účastníci ZPC:

Štefan Chudoba, Ing., PhD. -  MŠVVaŠ SR, poradca ministra, NJ, AJ
 	Ľubica Pitlová, Ing. – MŠVVaŠ SR, SVT, hlavný štátny radca, NJ, AJ
Monika rybová, Ing. - MŠVVaŠ SR, SRŠ, hlavný štátny radca, NJ, AJ

2.  Zahraničná pracovná cesta:

Štát:	Rakúsko	
Mesto:
Adresa:	Viedeň
Schaumburgergasse 20, 1040 Vienna	
Vykonaná v dňoch:	22.6.2016
	
Prijímajúca organizácia:	Wirtschaftskammer Österreich
	
Účel cesty:                          	Stretnutie partnerov projektu “National Authorities for Apprenticeships: Introduction of Elements Dual VET Slovak Republic” (INT-VET)
Zasadnutie Riadiaceho výboru a Pracovnej skupiny zaoberajúcej sa riadením kvality 
	
Spôsob financovania:	MŠVVaŠ SR (z grantu z projektu Erasmus+)	
		
2.	Rámcový program pobytu:

22.6.2016 	v skorých ranných hodinách cesta autom z Bratislavy do Viedne
		9.00 - 16.00 účasť na zasadnutiach
		16.00 – cesta z Viedne do Bratislavy

4.  Stručný priebeh rokovania
9.00     	Registrácia
9.30     	Oficiálne privítanie účastníkov (B. Huebner, S. Chudoba)

9.35     	Prezentácia WP 1 (L. Pitlová) o dosiahnutých pokrokoch – Priebežná
správa a hodnotenie
                         
10.00  		Diskusia  
                               
10.10  		Prezentácia: OECD prehľad o stave odborného vzdelávania na
 Slovensku–  príležitosti a odporúčania (M.Rybová)
            
10.50   	Prezentácia WP 4 časť 1:  Analýza tréning zamestnancov a firemných
  trénerov v Rakúsku, v Nemecku a na Slovensku (M.Rybová) 
             
11.20  		Prezentácia WP 4 časť 2: Návrh tréningov pre učiteľov odborných predmetov a trénerov vo firmách – návrhy pre Dunajskú akadémiu (P. Korbas, ŠIOV)
11.55 		 Diskusia a výmena poznatkov a skúseností

12.25 – 13.25	 Obedová prestávka 

13.25  		Prezentácia WP 5 (L. Šatka )
           Predstavenie pokroku od posledného zasadnutia             
 
13.40  		Prezentácia WP 6 (C. Hoffmann
Predstavenie pokroku od posledného zasadnutia   
13.55		DSIHK - skúsenosti so zavádzaním duálneho vzdelávania na Slovensku 
(G. Glania)   
14.10  		VW - skúsenosti so zavádzaním duálneho vzdelávania na Slovensku 
(R. Mayer ) 
  
14.25  		WKO - skúsenosti so zavádzaním duálneho vzdelávania na Slovensku 
(M. Kriskova) 
                              
14. 50  	Závery 
14.50 – 15.10	Prestávka
15.00 – 16.00	Zasadnutie Pracovnej skupiny zaoberajúcej sa riadením kvality pod WP 2 
(moderátor C. Hoffmann)

15.10     	Predstavenie agendy, Prezentácia výsledkov

15.20     	Prezentácia kritérií kvality, diskusia

15.50    	 Návrh ďalších krokov

16.00     	Ukončenie zasadnutia 

Účastníci zasadnutia zhodnotili dosiahnutý pokrok pri riešení projektu. Významným úspechom bolo schválenie predĺženia z pôvodnej dĺžky trvania projektu (do 31.1.2017), s čím súviseli niektoré systémové opatrenia (spojené s presunom počtu pracovných dní medzi MŠVVaŠ SR a ŠIOV, a tým pádom zmenami rozpočtových balíkov) o ktorých v rámci svojej prezentácie informovala p. Pitlová. Termín na spracovanie záverečnej správy bol stanovený na 31.3.2017. P. Pitlová ďalej spomenula základné body z hodnotiacej správy o dosiahnutom pokroku pri riešení projektu, ktoré boli zväčša pozitívne. Celkové hodnotenie, ktoré projekt obdržal bolo 73/100 bodov. V rámci nasledujúcej prezentácie predstavila p. Rybová výsledky zo Správy OECD o stave odborného vzdelávania na Slovensku, kde ako najvýznamnejšie odporúčanie zaznelo zlepšiť vzdelávanie učiteľov odborných predmetov, a malo by byť jednou z priorít vzdelávacieho program vlády SR. Zástupca ŠIOVu p. Korbas informoval účasníkov o priebehu analýzy vzdelávania a tréningu zamestnancov a firemných trénerov v Nemecku, Rakúsku a na Slovensku. Zmienil sa, že na Slovensku síce existuje Metodické centrum, avšak nemáme zabezpečený system celoživotného vzdelávania učiteľov odborných predmetov.
Čo sa týka záverov z činností pracovných skupín, možno spomenúť v rámci WP 5 z prezentácie p. Šatku, že bol vypracovaný návrh novej komunikačnej stratégie, a nový newsletter, ktorý bude všetkým príjemcom i novým záujemcom zasielaný každé dva mesiace. V rámci WP 6 p. Hoffmann informoval, že všetky aktivity prebiehajú podľa plánu, a zmienil tiež, že návrh projektu v DTP výzve bol žiaľ neúspešný, ale je možné uchádzať sa s ním v ďalších nadchádzajúcich výzvach.
P. Glania informoval o skúsenostiach Nemecko-slovenskej priemyselnej a obchodnej komory so zavádzaním prvkom duálneho vzdelávania na strednej priemyselnej škole v Novom meste n/Váhom a p. Mayer o skúsenostiach s rekvalifikáciu zamestnancov v spoločnosti VW. P. Krišková prezentovala skúsenosti nadobudnuté v rámci projektu Young-Stars – zavádzanie duálneho vzdelávania v rakúskych firmách na Slovensku.
Na záver zasadnutia informovala ešte p. Pitlová účastníkov o pripravovanom výročnom fóre Dunajskej stratégie, ktoré sa uskutoční v dňoch 3. - 4. novembra 2016 v Bratislave v priestoroch SND. Jedným  z podujatí tohto fóra bude tiež workshop zameraný na prezentáciu skúseností v oblasti duálneho vzdelávania na Slovensku.
Nasledujúce zasadnutie k projektu INT-VET je plánované na mesiac November v Stutgarte.

5.  Odporúčané závery:
         Koordinátor projektu bude podporovať ďalšiu spoluprácu partnerov projektu smerujúcu k návrhu Dunajskej akadémie ako pilotného projektu v systéme vzdelávania učiteľov odborných predmetov . 

6.   Prehľad prinesenej dokumentácie a miesto jej uloženia:
     Materiály sú uložené v sekcii vedy a techniky.

7.   Osobitne vyhodnotený očakávaný prínos:
      Účastníci zasadnutia podporujú slovenských partnerov v snahách, ktoré nadväzujú na reformu odborného vzdelávania a prípravy na Slovensku a budú sa v maximálnej miere zapájať formou svojich rád a odporúčaní do procesu formovania Dunajskej akadémie.

8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR.

Súhlasíme so zverejnením správy na internete.

Správu vypracovala: 						Dátum:
Ľubica Pitlová								25.6.2016

Správu schválil:
PhD. Marek Hajduk, PhD. 
Generálny riaditeľ sekcie vedy a techniky